145. ΠΡΟΕΔΡΙΚΟ ΔΙΑΤΑΓΜΑ υπ’αριθ. 401 της 1/1 Νοεμ. 1995 ΦΕΚ Α΄ 226) Σύσταση Γενικής Γραμματείας Τοπικής Αυτοδιοίκησης στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων της. Έχοντας υπόψη: α. Τις διατάξεις: 1.Των άρθρ. 26 παρ. 1, 27 παρ. 3 εδάφ. πρώτο, 29Α (όπως προστέθηκε με Νόμ. 2081/1992 άρθρ. 27Α΄ 154) και 30 παρ. 9 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). 2.Του άρθρ. 8 παρ. 2 του Νόμ. 2026/1992 «Ρύθμιση θεμάτων οργάνωσης και προσωπικού της δημόσιας διοίκησης και άλλες διατάξεις» (Α΄ 43). 3.Του άρθρ. 22 παρ. 1 του Νόμ. 1735/1987 «Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (Α΄ 195). 4.Του άρθρ. 71 του Νόμ. 1943/1991 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες διατάξεις» (Α΄ 50). 5.Του Π.Δ. 373/1995 «Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών Δημόσιας Διοίκησης και Αποκέντρωσης και καθορισμός των αρμοδιοτήτων του» (Α΄ 201). β. Το γεγονός ότι από τις διατάξεις του διατάγματος αυτού θα προκληθεί δαπάνη – για το μέχρι τέλος του έτους χρονικό διάστημα – ποσού δραχμών 7.500.000 περίπου, η οποία είναι δυνατό να καλυφθεί από τις πιστώσεις που θα μεταφερθούν από τον Κ.Α.Ε. 5177 του ειδικού φορέα 07-110 του προϋπολογισμού εξόδων του πρώην Υπουργείου Εσωτερικών του τρέχοντος οικονομικού έτους. Για το καθένα από τα επόμενα οικονομικά έτη η δαπάνη προβλέπεται ότι θα ανέλθει στο ποσό των δραχμών 25.000.000 περίπου. γ. Την 592/1995 γνωμοδότηση του Συμβουλίου της Επικρατείας, μετά από πρόταση του Πρωθυπουργού, των Υπουργών Εσωτερικών Δημόσιας Διοίκησης και Αποκέντρωσης και Οικονομικών, αποφασίζουμε: Σύσταση Άρθρ.1.-Συνιστάται στο Υπουργείο Εσωτερικών, Δημόσιας Διοίκησης και Αποκέντρωσης Γενική Γραμματεία Τοπικής Αυτοδιοίκησης υπαγόμενη απευθείας στον Υπουργό Εσωτερικών ,Δημόσιας Διοίκησης και Αποκέντρωσης. Υπαγόμενες Υπηρεσίες Άρθρ.2.-Στη Γενική Γραμματεία Τοπικής Αυτοδιοίκησης του Υπουργείου Εσωτερικών, Δημόσιας Διοίκησης και Αποκέντρωσης υπάγεται με το προσωπικό της η Γενική Διεύθυνση Τοπικής Αυτοδιοίκησης του Υπουργείου Εσωτερικών, Δημόσιας Διοίκησης και Αποκέντρωσης (άρθρ. 1 παρ. 1β  Π.Δ. 335/1990 Α΄ 135) που ανήκει στο πρώην Υπουργείο Εσωτερικών και ειδικότερα: α. Η Διεύθυνση Οργάνωσης και Λειτουργίας Οργανισμών Τοπικής Αυτοδιοίκησης (άρθρ. 1 παρ. 1 περ. στ΄ του Π.Δ. 49/1988). β. Η Διεύθυνση Οικονομικών Οργανισμών Τοπικής Αυτοδιοίκησης (άρθρ. 1 παρ. 1 περ. ζ΄ του Π.Δ. 49/1988, άρθρ. 6 παρ. 6 του Π.Δ. 535/1988 και άρθρ. 3  του Π.Δ. 233/1991). γ. Η Διεύθυνση Τεχνικών Υπηρεσιών (άρθρ. 1 παρ. 1 περ. η΄ του Π.Δ. 49/1988, άρθρ. 4 παρ. 10 περ. γ΄ και άρθρ. 6 παρ. 5 περ. γ΄ του Π.Δ. 396/1991). δ. Τα συλλογικά όργανα και επιτροπές που λειτουργούν στο πλαίσιο της Γενικής Διεύθυνσης Τοπικής Αυτοδιοίκησης. Αρμοδιότητες Άρθρ.3.-Στις αρμοδιότητες της Γενικής Γραμματείας Τοπικής αυτοδιοίκησης ανήκουν: α. Η εισήγηση για τη χάραξη και η εφαρμογή της Κυβερνητικής Πολιτικής στον τομέα της Πρωτοβάθμιας και της Νομαρχιακής Αυτοδιοίκησης. β. Η άσκηση των αρμοδιοτήτων των υπηρεσιών που υπάγονται σ’ αυτήν σύμφωνα με το άρθρ. 2 του παρόντος. Σύσταση θέσεων ΄Αρθρ.4.-Στη Γενική Γραμματέα Τοπικής Αυτοδιοίκησης συνιστώνται οι ακόλουθες θέσεις: 1.Μία (1) θέση μετακλητού Γενικού Γραμματέα, προϊσταμένου της Γενικής Γραμματείας με βαθμό 1ο της κατηγορίας των ειδικών θέσεων. 2.Μία (1) θέση ειδικού συμβουλίου και μία (1) θέση ειδικού συνεργάτη με σχέση εργασίας ιδιωτικού δικαίου ορισμένου χρόνου του άρθρ. 71 του Νόμ. 1943/1991, όπως συμπληρώθηκε με την παρ. 19 του άρθρ. 32 του Νόμ. 2190/1994. 3.Τρεις (3) θέσεις διοικητικών υπαλλήλων του άρθρ. 30 παρ. 9 του Νόμ. 1558/1985. Τελικές διατάξεις Άρθρ.5.-1.Τη Γενική Γραμματεία Τοπικής Αυτοδιοίκησης ως τη σύνταξη ενιαίου οργανισμού των συγχωνευθέντων με το Π.Δ. 373/1995 Υπουργείων, επικουρούν στο έργο της οι ακόλουθες υπηρεσίες του πρώην Υπουργείου Εσωτερικών: α. Γραφείο Νομικού Συμβούλου β. Υπηρεσία Επιτρόπου Ελεγκτικού Συνεδρίου γ. Υπηρεσία Εντελλομένων Εξόδων δ. Υπηρεσία Στατιστικής 2.Το προσωπικό των υπηρεσιών που υπάγονται με το παρόν διάταγμα στη Γενική Γραμματεία Τοπικής Αυτοδιοίκησης εξακολουθεί να υπάγεται στα υπηρεσιακά και πειθαρχικά συμβούλια, στα οποία υπάγονταν ως την έναρξη ισχύος αυτού του διατάγματος σύμφωνα με το άρθρ. 3 παρ. α΄ του Π.Δ. 373/1995. Ισχύς Άρθρ.6.-Η ισχύς του παρόντος αρχίζει με τη δημοσίευσή του στην Εφημερίδα της Κυβερνήσεως. (Μετά τη σελ. 42,592)  Σελ. 42,593 Τεύχος 1342 Σελ. 17 Οργανισμός Υπ. Εσ.Δημ.Διοίκ.και Αποκέντρωσης 2.Α.α.145 146. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ  ΑΠΟΚ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ  ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. ΔΙΔΚ/Φ.1/2/271 της 14/21 Ιαν. 1997 (ΦΕΚ Β΄24) Χορήγηση δωρεάν ατομικής προστασίας σε υπαλλήλους που υπηρετούν με απόσπαση στη Γενική Γραμματεία Δημόσιας Διοίκησης του ΥΠ.ΕΣ.Δ.Δ.Α. 147. ΑΠΟΦΑΣΗ ΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 9804 της 28 Φεβρ./12 Μαρτ. 1997 (ΦΕΚ  Β΄177) Κατανομή οργανικών θέσεων προσωπικού στο Υπουργείο Εσωτερικών, Δημόσιας Διοίκησης και Αποκέντρωσης. 148. ΑΠΟΦΑΣΗ ΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ.2007499/1054/0022 της 5/18 Μαρτ.1997 (ΦΕΚ Β΄212)  Διάθεση χρηματικού ποσού για παροχή κινήτρου παραγωγικότητας και αποδοτικότητας στους υπαλλήλους  του πρώην Υπουργείου Εσωτερικών και των πρώην Νομαρχιακών Ταμείων για το πρώτο τετράμηνο του έτους 1997 και καθορισμός των προϋποθέσεων και του τρόπου καταβολής του. 